stanford-oval/wikipedia huggingface dataset:
ไลโซโซม

| ชีววิทยาเซลล์ |
| --- | --- |
เซลล์สัตว์
องค์ประกอบของเซลล์สัตว์โดยทั่วไป: นิวคลีโอลัส  นิวเคลียส  ไรโบโซม (จุดเล็ก ๆ)  เวสิเคิล  ร่างแหเอนโดพลาสมิกแบบขรุขระ  กอลไจแอปพาราตัส (หรือ กอลไจบอดี)  ไซโทสเกเลตัน  ร่างแหเอนโดพลาสมิกแบบเรียบ  ไมโทคอนเดรียน  แวคิวโอล  ไซโทซอล (ของเหลวที่บรรจุออร์แกเนลล์ต่าง ๆ ที่รวมกันเป็นไซโทพลาสซึม)  ไลโซโซม  เซนโทรโซม  เยื่อหุ้มเซลล์ 
ไลโซโซม (อังกฤษ: Lysosome; /ˈlaɪsəˌsoʊm/) เป็นออร์แกเนลล์มีเยื่อหุ้มที่พบในเซลล์สัตว์จำนวนมาก ไลโซโซมมีลักษณะเป็นเวซิเคิลทรงกลมที่ภายในบรรจุเอนไซม์ไฮโดรไลติกที่สามารถย่อยสลายชีวโมเลกุลหลาย ๆ ชนิดได้ ไลโซโซมหนึ่ง ๆ นั้นมีองค์ประกอบเฉพาะของตน ทั้งโปรตีนเยื่อหุ้ม และโปรตีนลูเมียล (โปรตีนในลูเมน) ของมัน ลูเมนของไลโซโซมมีค่า pH อยู่ที่ประมาณ 4.5–5.0 ซึ่งเป็นภาวะกรดเบสที่เหมาะสมที่สุดต่อการทำงานของเอนไซม์ที่ใช้ในการไฮโดรไลซิส อุปมาอุปไมยได้กับกระบวนการในกระเพาะของมนุษย์ นอกจากหน้าที่ในการย่อยสลายพอลีเมอร์ต่าง ๆ แล้ว ไลโซโซมยังมีหน้าที่ในกระบวนการของเซลล์หลายประการ เช่น การหลั่งสาร (secretion), การซ่อมแซมเยื่อหุ้มพลาสมา, กระบวนการอะพอพทอซิส (apoptosis), การส่งสัญญาณระหว่างเซลล์ (cell signaling) และการเมตาบอลิซึมพลังงาน
ภาพแสดงขั้นตอนการย่อยสารของไลโซโซม ขั้นแรกคือการนำสารเข้ามาในเซลล์ผ่านเยื่อหุ้มเซลล์ในฟู๊ดแวคคิวโอล (เรียกกระบวนการนี้ว่า “เอ็นโดไซโตซิส”) ขั้นที่สอง ไลโซโซมซึ่งมีเอไซม์ไฮโดรไลติกที่กระตุ้นแล้วเข้ามา พร้อมกับฟู๊ดแวคคิวโอลเคลื่อนที่ออกจากเยื่อหุ้มเซลล์ ขั้นตอนที่สาม ไลโซโซมรวมเข้ากับฟู๊ดแวคคิวโอลและเอนไซม์ไฮโดรไลติกเคลื่อนที่เข้าไปในฟู๊ดแวคคิวโอล และในขั้นตอนที่สี เอนไซม์ไฮโดรไลติกได้ย่อยสารภายในฟู๊ดแวคคิวโอล
ไลโซโซมมีหน้าที่เปรียบดั่งระบบที่ทิ้งขยะ (waste disposal system) ของเซลล์ ผ่านการย่อยสลายสารหรือองค์ประกอบในเซลล์ที่ไม่ได้ใช้งานแล้วหรือถูกแยกออกมา ทั้งที่เป็นสารจากภายนอกและภายในเซลล์ สารจากภายนอกเซลล์นั้นเข้ามาในเซลล์ผ่านการเอ็นโดไซโตซิส (endocytosis) ส่วนสารภายในเซลล์จะถูกย่อยผ่านการออโตฟากี (autophagy) ขนาดของไลโซโซมนั้นแตกต่างกันมาก บางไลโซโซมตัวใหญ่อาจมีขนาดกว่าสิบเท่าของไลโซโซมตัวเล็ก ไลโซโซมนั้นค้นพบและตั้งชื่อโดยนักชีววิทยาชาวเบลเยียม คริสเชียน เดอ ดูเว (Christian de Duve) ผู้ซึ่งในที่สุดได้รับรางวัลโนเบลสาขากายวิภาคศาสตร์หรือการแพทย์ ในปี 1974
จากการศึกษาพบว่าภายในไลโซโซมประกอบเอนไซม์ชนิดต่าง ๆ กว่า 60 ชนิด และมีเมมเบรนโปรตีน (membrane protein) มากกว่า 50 ชนิด เอนไซม์ต่าง ๆ ในไลโซโซมนั้นสังเคราะห์ขึ้นในรัฟเอ็นโดพลาสมิกเรกติคูลัม (rough endoplasmic reticulum) และส่งไปยังกอลไจแอปพาราตัส (Golgi apparatus) ภายในเวสซิเคิล (vesicles) เล็ก ๆ เอนไซม์ที่จะถูกใช้โดยไลโซโซมนั้นจะถูกเติม แมนโนส 6-ฟอสเฟต (mannose 6-phosphate) เพื่อจะถูกแบ่งเป็นเวสซิเคิลที่ถูกทำเป็นกรดแล้ว (acidified vesicles) ได้
การสังเคราะห์เอนไซม์ไลโซโซม (lysosomal enzymes) ต่าง ๆ นั้นควบคุมโดย ยีนนิวเคลียส (nuclear gene) หากเกิดมิวเตชั่นขึ้นในยีนสำหรับสร้างเอนไซม์เหล่านี้ เป็นผลให้เกิดโรคทางพันธุกรรมต่าง ๆ ในมนุษย์กว่า 30 โรคที่ต่างกัน ซึ่งเรียกรวมกันว่ากลุ่มโรคไลโซโซมอลสตอราจ (lysosomal storage diseases)
อย่างไรก็ตาม ไลโซโซมนั้นอาจถูกสับสนกับไลโปโซม (liposome) หรือไมเซลล์ (micelle) ได้ ซึ่งทั้งสามสิ่งนี้เป็นคนละสิ่งกัน
ไลฟ์ฟอร์มส

ไลฟ์ฟอร์มส (อังกฤษ: Lifeforms) เป็นอัลบั้มแอมเบียนต์ชุดที่สอง ของวง เดอะฟิวเจอร์ซาวด์ออฟลอนดอน ขึ้นชาร์ตอัลบั้มแห่งสหราชอาณาจักรอันดับสูงสุดที่ 6 ในปี 1994
แผ่นที่หนี่ง

"Cascade" – 5:59
"Ill Flower" – 3:24
"Flak" – 4:53
"Bird Wings" – 1:30
"Dead Skin Cells" – 6:50
"Lifeforms" – 5:18
"Eggshell" – 6:45
"Among Myselves" – 5:52
แผ่นที่สอง

"Domain" – 2:48
"Spineless Jelly" – 4:41
"Interstat" – 0:55
"Vertical Pig" – 6:44
"Cerebral" – 3:30
"Life Form Ends" – 5:03
"VIT" – 6:48
"Omnipresence" – 6:39
"Room 208" – 6:12
"Elaborate Burn" – 3:15
"Little Brother" – 5:13
แหล่งข้อมูลอื่น

http://www.discogs.com/Future-Sound-Of-London-Lifeforms/release/83318
ไลฟ์ออนมาร์ส

1971 ซิงเกิลโดยเดวิด โบอี
"ไลฟ์ออนมาร์ส?" (อังกฤษ: Life on Mars) เป็นเพลงโดยเดวิด โบอี นักร้องและนักแต่งเพลงชาวอังกฤษ เผยแพร่ครั้งแรกทางอัลบั้ม ฮังกีดอรี ใน ค.ศ. 1971 และมีการเผยแพร่เป็นซิงเกิลต่อมาใน ค.ศ. 1973 โบอีเป็นผู้ประพันธ์เนื้อเพลงที่มีความหมายซ่อนเร้น และริก เวกแมนเป็นผู้บรรเลงเปียโน ซิงเกิล "ไลฟ์ออนมาร์ส?" ขึ้นอันดับ 3 ในชาร์ตซิงเกิลสหราชอาณาจักร และอยู่ในชาร์ตเป็นระยะเวลา 13 สัปดาห์ มีการถ่ายทำมิวสิกวิดีโอโดยมิก ร็อกเพื่อส่งเสริมซิงเกิล
ใน ค.ศ. 2015 นีล แม็กคอร์มิก นักวิจารณ์ดนตรีร็อกจาก เดอะเดลีเทเลกราฟ จัดอันดับเพลงนี้อยู่ในรายการ "100 เพลงยิ่งใหญ่ที่สุดตลอดกาล" ใน ค.ศ. 2016 พิชฟอร์กจัดให้เป็นเพลงยอดเยี่ยมของคริสต์ทศวรรษ 1970
ชาร์ต

| ปี | ชาร์ต | ตำแหน่ง สูงสุด |
| --- | --- | --- |
| 1973 | UK Singles (OCC) | 3 |
| 1973 | West Germany (Official German Charts) | 39 |
| 1983 | UK Singles (OCC) | 97 |
| 2009 | Australia (ARIA) | 67 |
| 2016 | เบลเยียม (อัลตราท็อป 50 วัลโลเนีย) | 40 |
| 2016 | Euro Digital Song Sales (Billboard) | 7 |
| 2016 | Finland (Suomen virallinen lista) | 12 |
| 2016 | France (SNEP) | 3 |
| 2016 | Ireland (Irish Singles Chart) | 4 |
| 2016 | Italy (FIMI) | 33 |
| 2016 | Netherlands (Single Top 100) | 95 |
| 2016 | Portugal (AFP) | 63 |
| 2016 | US Hot Rock & Alternative Songs (Billboard) | 12 |
| 2016 | Sweden (Sverigetopplistan) | 44 |
| 2016 | Switzerland (Schweizer Hitparade) | 48 |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Denmark (IFPI Danmark) | Gold | 45,000 |
| Italy (FIMI)  sales since 2009  | Gold | 25,000 |
| United Kingdom (BPI)  sales since 2004  | Platinum | 600,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ไลมีไซคลีน

| --- | --- |

ข้อมูลทางคลินิก
AHFS/Drugs.com: International Drug Names
ช่องทางการรับยา: รับประทาน
รหัส ATC: J01AA04 (WHO) 
กฏหมาย
สถานะตามกฏหมาย:  AU: S4 (ต้องใช้ใบสั่งยา)  
ข้อมูลเภสัชจลนศาสตร์
ชีวประสิทธิผล: 100% (รับประทาน)
ครึ่งชีวิตทางชีวภาพ: 10 ชั่วโมง
การขับออก: ไต
ตัวบ่งชี้
 ชื่อตามระบบ IUPAC (2S)-6-[[[(Z)-[(4S,4aS,5aS,6S,12aS) -4-(Dimethylamino)-6,10,11,12a-tetrahydroxy-6-methyl-1,3,12-trioxo-4,4a,5,5a-tetrahydrotetracen-2-ylidene]-hydroxymethyl]amino]methylamino]-2-aminohexanoic acid 
เลขทะเบียน CAS: 992-21-2 Y
PubChem CID: 54707177
DrugBank: DB00256 Y
ChemSpider: 20121315 N
UNII: 7D6EM3S13P
KEGG: D06884 Y
ECHA InfoCard: 100.012.357 
ข้อมูลทางกายภาพและเคมี
สูตร: C29H38N4O10
มวลต่อโมล: 602.63 g·mol−1
แบบจำลอง 3D (JSmol): Interactive image
 SMILES C[C@@]1([C@H]2C[C@H]3[C@@H](C(=C(C(=O)[C@]3(C(=C2C(=O)C4=C1C=CC=C4O)O)O)C(=O)NCNCCCC[C@@H](C(=O)O)N)O)N(C)C)O 
 InChI InChI=1S/C29H38N4O10/c1-28(42)13-7-6-9-17(34)18(13)22(35)19-14(28)11-15-21(33(2)3)23(36)20(25(38)29(15,43)24(19)37)26(39)32-12-31-10-5-4-8-16(30)27(40)41/h6-7,9,14-16,21,31,34,36-37,42-43H,4-5,8,10-12,30H2,1-3H3,(H,32,39)(H,40,41)/t14-,15-,16-,21-,28+,29-/m0/s1 N Key:AHEVKYYGXVEWNO-UEPZRUIBSA-N N 
  7Y (what is this?)  (verify)
 สารานุกรมเภสัชกรรม
ไลมีไซคลีน (อังกฤษ: Lymecycline) เป็นยาปฏิชีวนะชนิดออกฤทธิ์กว้างในกลุ่มเตตราซัยคลีน ที่ถูกผลิตขึ้นเพื่อจำหน่ายในตลาดยาเป็นครั้งแรกโดยบริษัทกัลเดอร์มา ยานี้สามารถละลายในน้ำได้ดีมากกว่าเตตราไซคลีนถึง 5,000 เท่า และมีคุณสมบัติพิเศษอีกอย่างหนึ่งที่ต่างจากยาอื่นในกลุ่มเตตราซัยคลีน คือ สามารถถูกดูดซึมผ่านผนังลำไส้เล็กได้โดยการลำเลียงแบบใช้พลังงาน ซึ่งกระบวนการดูดซึมนี้คล้ายคลึงกับการดูดซึมสารอาหารกลุ่มคาร์โบไฮเดรตของร่างกาย ซึ่งเกิดขึ้นได้อย่างรวดเร็วและมีสมรรถาภาพค่อนข้างสูง
การที่ไลมีไซคลีนสามารถถูกดูดซึมผ่านผนังลำไส้เล็กได้เป็นอย่างดี ทำให้ปริมาณที่ต้องบริหารแต่ละครั้งนั้นมีปริมาณน้อย โดยขนาดยามาตรฐานที่ใช้ คือ 408 มิลลิกรัม ซึ่งจะเทียบเท่ากับเตตราไซคลีนเบส 300 มิลลิกรัม  หรือ 500 มิลลิกรัมสำหรับเตตราไซคลีนไฮดดรคลอไรด์ นอกจากนี้ไลมีไซคลีนยังมีข้อดีเหนือกว่าเตตราไซคลีนไฮโดรคลอไรด์อีกประการหนึ่งคือ สามารถละลายน้ำได้ดีในทุกช่วงพีเอช
ไลฟ์อิสสเตรนจ์

| ไลฟ์อิสสเตรนจ์ |
| --- | --- |

ผู้พัฒนา: ด็อนต์น็อด เอ็นเตอร์เทนเมนต์
ผู้จัดจำหน่าย: สแควร์เอนิกซ์
กำกับ: Raoul Barbet Michel Koch
อำนวยการผลิต: Luc Baghadoust
ออกแบบ: Baptiste Moisan Sebastien Judit Sebastien Gaillard
ศิลปิน: Michel Koch Kenny Laurent Amaury Balandier
เขียนบท: Christian Divine Jean-Luc Cano
แต่งเพลง: Jonathan Morali
เอนจิน: Unreal Engine 3
เครื่องเล่น: ลินุกซ์ ไมโครซอฟท์ วินโดวส์ โอเอสเทน เพลย์สเตชัน 3 เพลย์สเตชัน 4 เอกซ์บอกซ์ 360 เอกซ์บอกซ์ วัน
วางจำหน่าย: ตอนที่ 1  ตอนที่ 2  ตอนที่ 3  ตอนที่ 4  ตอนที่ 5 
แนว: ผจญภัย
รูปแบบ: วิดีโอเกมผู้เล่นคนเดียว
ไลฟ์อิสสเตรนจ์ (อังกฤษ: Life Is Strange) เป็นวิดีโอเกมผจญภัยภาพกราฟิกแบ่งเป็นตอน พัฒนาโดยดอนต์น็อดเอ็นเตอร์เทนเมนต์ และจำหน่ายโดยสแควร์อีนิกซ์ เกมทำลงลินุกซ์ ไมโครซอฟท์ วินโดวส์ โอเอสเทน เพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และมีจำนวนห้าตอน ออกจำหน่ายเป็นช่วงเวลาตลอดปี ค.ศ. 2015
เนื้อเรื่องของเกมเล่าเกี่ยวกับแม็กซีน (แม็กซ์) คอลฟิลด์ นักเรียนถ่ายภาพที่ค้นพบว่าเธอมีความสามารถพิเศษในการย้อนเวลาไปที่เวลาใดก็ได้ ทำให้เธอเห็นตัวเลือกต่าง ๆ ที่ทำให้เกิดปรากฏการณ์ผีเสื้อ (butterfly effect) หลังจากรู้ล่วงหน้าว่ามีพายุกำลังจะมาถึง แม็กซ์มีหน้าที่ป้องกันไม่ให้พายุทำลายเมืองของเธอ การกระทำของผู้เล่นจะปรับเปลี่ยนเนื้อเรื่อง และอนุญาตให้ผู้เล่นกลับไปแก้ไขเหตุการณ์ในอดีตได้ ภารกิจเก็บของและการทำให้สภาพแวดล้อมเปลี่ยนแปลงมาในรูปของการแก้ปริศนา นอกจากการเลือกตัวเลือกบทสนทนาแบบแตกสาขา
การพัฒนาของเกมไลฟ์อิสสเตรนจ์เริ่มในเดือนเมษายน ค.ศ. 2013 เกมเกิดขึ้นมาในแบบแบ่งเป็นตอน ทั้งเหตุผลในเชิงรายได้และเชิงสร้างสรรค์ นักพัฒนาเดินทางไปที่แปซิฟิกตะวันตกเฉียงเหนือเพื่อเก็บรายละเอียดสถานที่ และล้มล้างต้นแบบดั้งเดิมทั้งหมดเพื่อสร้างตัวละครขึ้นมา ผลตอบกลับของผู้เล่นจะส่งผลต่อการเปลี่ยนแปลงในตอน จุดศูนย์กลางในเกมคือเนื้อเรื่องและอาร์กของตัวละคร มิใช่รูปแบบเกมที่เป็นการเป็นผจญภัยกราฟิกดั้งเดิมอย่างปริศนาชี้แล้วคลิก การพากย์เสียงเกิดขึ้นที่ลอสแอนเจลิส รัฐแคลิฟอร์เนีย
ระหว่างการออกจำหน่าย ไลฟ์อิสสเตรนจ์ได้รับคำวิจารณ์เป็นที่ชื่นชอบในเรื่องการพัฒนาตัวละคร กลไกการย้อนเวลา และการจู่โจมประเด็นต้องห้ามต่าง ๆ เกมชนะรางวัลเนื้อเรื่องยอดเยี่ยมของบาฟตาเกมส์อะวอดส์ รางวัลพีบอดี-เฟซบุ๊กฟิวเชอส์ออฟมีเดียอะวอร์ด และรางวัลเกมส์ฟอร์อิมแพกต์อะวอร์ดของรายการเดอะเกมอะวอดส์ คำตำหนิทั่วไปได้แก่การใช้สแลง การทำลิปซิงก์ที่ไม่ดีในตอนแรก ๆ และความไม่สอดคล้องในเรื่อง เกมขายได้หนึ่งล้านหน่วยภายในปลายเดือนกรกฎาคม ค.ศ. 2015 มีซีรีส์ดิจิทัลที่อ้างอิงจากเกมพัฒนาโดยเลเจนแดรีดิจิทัลสตูดิโอส์และสแควร์อีนิกซ์
ความสำเร็จของวิดีโอเกมทำให้เกิดภาคต่อ ไลฟ์อิสสเตรนจ์ 2, ไลฟ์อิสสเตรนจ์: ทรูคัลเลอส์ ภาคต้น ไลฟ์อิสสเตรนจ์: บีฟอร์เดอะสตอร์ม และ ภาคต่อโดยตรง ไลฟ์อิสสเตรนจ์: ดับเบิลเอกโพเชอร์' กำหนดวางจำหน่าย 29 ตุลาคม ค.ศ. 2024
การจำหน่าย

| ชื่อตอน | วันที่จำหน่าย |  |  |
| --- | --- | --- | --- |

| "Episode 1: Chrysalis" | 30 มกราคม 2015 |  |  |

| "Episode 2: Out of Time" | 24 มีนาคม 2015 |  |  |

| "Episode 3: Chaos Theory" | 19 พฤษภาคม 2015 |  |  |

| "Episode 4: Dark Room" | 28 กรกฎาคม 2015 |  |  |

| "Episode 5: Polarized" | 20 ตุลาคม 2015 |  |  |
แหล่งข้อมูลอื่น

เว็บไซต์ทางการ
ไลเกอร์

| ไลเกอร์ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
วงศ์ย่อย:: Pantherinae
สกุล:: Panthera
สปีชีส์:: P.  leo♂ × P. tigris♀

ไลเกอร์ (อังกฤษ: liger) เป็นเสือที่เกิดจากสิงโตตัวผู้ผสมพันธุ์กับเสือโคร่งตัวเมีย มีแผงคอเหมือนสิงโตแต่สั้นกว่าและมีลายเสือโคร่งจางๆ มีขนาดใหญ่กว่าเสือและสิงโตมากเพราะปกติสิงโตตัวเมืยจะมียีนยับยั้งการเจริญเติบโตแต่เสือโคร่งตัวเมียไม่มี ไลเกอร์จึงมีร่างกายใหญ่กว่าสัตว์สายพันธ์อื่นในอื่นในตระกูลแมว ให้เสือผสมกับสิงโตโดยการจับพวกมันมาอยู่ร่วมกรงกันนั้น เริ่มมีการบันทึกครั้งแรกที่ประเทศอินเดียในปีคริสต์ศักราช 1837
การพบกันของสายพันธุ์พ่อแม่

เช่นเดียวกับไทกอน ไลเกอร์มีอยู่เฉพาะในที่กักขังเท่านั้น ในอดีตสิงโตเอเชียและเสือโคร่งเบงกอลอาศัยอยู่ร่วมกันในเอเชียบางประเทศ และมีตำนานของสิงโตตัวผู้ที่ผสมพันธุ์กับเสือโคร่งตัวเมียในถิ่นทุรกันดาร หรือไลเกอร์ที่อาศัยอยู่ที่นั่น เป็นที่ทราบกันดีว่าการกระจายพันธุ์ของสัตว์ทั้งสองชนิดนี้ทับซ้อนกันในอุทยานแห่งชาติป่ากิรของอินเดีย แม้ว่าจะไม่มีไลเกอร์อาศัยอยู่ที่นั่นจนกระทั่งถึงยุคสมัยใหม่ การกระจายพันธุ์ของเสือโคร่งแคสเปียนทับซ้อนกับสิงโตในที่ต่างๆ เช่น ทางตอนเหนือของอิหร่านและทางตะวันออกของอานาโตเลีย
ไรขาว

| ไรขาว |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Arachnida
ชั้นย่อย:: Acari
อันดับใหญ่:: Acariformes
อันดับ:: Trombidiformes
วงศ์:: Tarsonemidae
สกุล:: Polyphagotarsonemus
สปีชีส์:: P.  latus
ชื่อทวินาม
Polyphagotarsonemus latus  (Banks, 1904)

ไรขาว ชื่อวิทยาศาสตร์ คือ Polyphagotarsonemus latus (Banks) (อังกฤษ: Broad mite) มีขนาดเล็กสามารถมองเห็นไรขาวได้โดยการมองผ่านกล้องจุลทรรศน์ เป็นศัตรูพืชชีวภาพอย่างหนึ่ง มักพบระบาดหนักในฤดูฝนช่วงเดือนกรกฎาคมถึงกันยายน ทำให้เกิดการหยุดเจริญในพืช ได้แก่ พริก กะเพรา แตงกวา ส้มโอ ฯลฯ ส่งผลกระทบต่อพืชเศรษฐกิจจำนวนมาก
ลักษณะรูปร่างและโครงสร้าง > ไข่

เป็นรูปทรงรี ยาวประมาณ 94 ไมครอน กว้างประมาณ 69 ไมครอน โปร่งใส มีตุ่มเรียงเป็นแถว 6-7 แถวโดยรอบ ประมาณ 36-43 ตุ่ม
ลักษณะรูปร่างและโครงสร้าง > ตัวอ่อนเกิดใหม่

เป็นรูปทรงรี มีสีขาวขุ่นคล้ายนม มีขา 3 คู่ มีส่วนท้ายลำตัวแหลมเรียกว่า tegula เมื่อเริ่มโตจะมีสีสว่างกว่าตอนเกิดใหม่
ลักษณะรูปร่างและโครงสร้าง > ระยะหยุดนิ่ง

ยาวประมาณ 165 ไมครอน กว้าง 83 ไมครอน โปร่งใส กลางหลังมีรูป dumble
ลักษณะรูปร่างและโครงสร้าง > เพศเมียตัวเต็มวัย

มีขา 4 คู่ เป็นรูปทรงรี ยาวประมาณ 200 ไมครอน มีลำตัวตอนท้ายกว้าง โปร่งใสเมื่ออายุมากขึ้นจะเริ่มมีสีเหลืองค่อยๆเข้มขึ้น มีแถบกลางหลัง
ลักษณะรูปร่างและโครงสร้าง > เพศผู้ตัวเต็มวัย

มีขา 4 คู่ เป็นรูปทรงรี ยาวประมาณ 175 ไมครอน กว้างประมาณ 93 ไมครอน
โดยทั่วไปเพศเมียมีขนาดใหญ่กว่าเพศผู้
ลักษณะความเสียหาย

ไรขาวมีอวัยวะส่วนปากไม่ค่อยแข็งแรง เช่นในพริก พบไรขาวที่ส่วนยอดของต้นพริก โดยพบว่าการกินดูดกินน้ำเลี้ยงที่พื้นผิวของใบอ่อนด้านใต้ใบ และวงจรชีวิตของไรขาวอยู่ที่พื้นผิวใบอ่อนด้านใต้ใบ พื้นผิวใต้ใบจะส่องแสงระยิบเมื่อนำมาส่องกระทบกับแสงอาทิตย์ จากนั้นจะพบว่าใบเริ่มมีสีเหลืองซีดเกิดอาการหงิก ขอบใบม้วนลง และเกิด necrosis ที่ยอดทำให้เกิดการแคระแกร็น อย่างไรก็ตาม แม้ว่าจะพบไรขาวหรือไข่ของมัน ที่อยู่บนกิ่งไม้ ตาดอก ดอก และผลของพริก แต่ไม่พบอาการเสียหายใด
วิธีการป้องกันและกำจัด

ตรวจดูไรขาวบนใบพืชตั้งแต่เริ่มปลูกอย่างสม่ำเสมอ ถ้าเริ่มตรวจพบให้รีบกำจัดโดยการใช้สารฆ่าเฉพาะไร อาจเป็นสารสกัดจากพืช สารเคมีกำจัดไร เช่น เคลเทน คลอโรเบนไซเลท และพลิคแทรน หรือศัตรูทางชีวภาพของไรขาวเช่นไรตัวห้ำ
แหล่งข้อมูลอื่น

ไรตัวห้ำ[ลิงก์เสีย]
สารกำจัดไรขาว เก็บถาวร 2011-08-28 ที่ เวย์แบ็กแมชชีน
ลักษณะความเสียหายจากไรขาว เก็บถาวร 2012-07-23 ที่ เวย์แบ็กแมชชีน
Acari เก็บถาวร 2012-05-03 ที่ เวย์แบ็กแมชชีน
Acariformes
Trombidiformes
Tarsonemidae
โลตัส เอ็กซิจ

| โลตัส เอ็กซิจ |
| --- | --- |
โลตัส เอ็กซิจ โฉมที่ 3
ภาพรวม
บริษัทผู้ผลิต: โลตัส
เริ่มผลิตเมื่อ: ค.ศ. 2000 – 2021 (10,497 คัน; ทั่วโลก)
แหล่งผลิต: เฮเทล, นอร์ฟอล์ก, สหราชอาณาจักร
ตัวถังและช่วงล่าง
ประเภท: รถยนต์นั่งสมรรถนะสูง (Sports car)
รูปแบบตัวถัง: 2 ประตู คูเป   2 ประตู Targa top โรดเสตอร์
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)
แพลตฟอร์ม: โลตัส อีริส
จำนวนประตู: 2 แบบบานเปิดธรรมดา
รุ่นที่คล้ายกัน: โลตัส อีลิส Vauxhall VX220 รินสปีด เอสคิวบา เทสลา โรดสเตอร์ เฮนเนสซี เวนอม จีที
ระบบส่งกำลัง
เครื่องยนต์: 1.8L I4 / 1.8L ซูเปอร์ชาร์จ I4 / 3.5L ซูเปอร์ชาร์จ V6
ระบบเกียร์: เกียร์ธรรมดา 6 จังหวะ
มิติ
ความยาว: 149.5 นิ้ว (3,800 มิลลิเมตร)
ความกว้าง: 68.0 นิ้ว (1,730 มิลลิเมตร)
ความสูง: 45.6 นิ้ว (1,160 มิลลิเมตร)
น้ำหนัก: 2,015 ปอนด์ (914 กิโลกรัม)
ระยะเหตุการณ์
รุ่นต่อไป: โลตัส เอมิรา
โลตัส เอ็กซิจ (อังกฤษ: Lotus Exige) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท โลตัสจากอังกฤษ เริม่สายการผลิตตั้งแต่ปี ค.ศ. 2000 เอ็กซิจ กับ อีลิสมีความคล้ายคลึงเกือบทุกประการ โดย เอ็กซิจ เป็นเวอร์ชัน คูเป ส่วน อีลิส เป็นรุ่นโรดสเตอร์เปิดประทุน ที่เริ่มสายการผลิตตั้งแต่ปี ค.ศ. 1996
โฉมที่ 1

เอ็กซิจโฉมแรก เปิดตัวในปี ค.ศ. 2000 โดยใช้เครื่องยนต์ขนาด 1.8 ลิตร จากบริษัท Rover K-series engine บริษัทลูกของเครือเอ็มจี สามารถทำกำลังสูงสุดได้ที่ 177 แรงม้า (132 kW; 179 PS) ที่ 7,800 รอบ/นาที รถใช้ระบบส่งกำลังเป็นเกียร์ธรรมดา 5 จังหวะ ช่วยให้รถทำความเร็วสูงสุดได้ที่ 219 กม./ชม. (136 ไมล์/ชม.) และอัตราเร่ง 0-100 กม./ชม. ได้ที่ 4.9 วินาที
โฉมที่ 1 ได้ผลิตมาจนถึงปี ค.ศ. 2002 ก็ยุติไว้ที่ 604 คัน และตามมาด้วยโฉมที่ 2 ในปี ค.ศ. 2004
โฉมที่ 2

| รุ่น | ปีที่ผลิต | เครื่องยนต์ | กำลัง | 0–100 km/h (62 mph) | ความเร็วสูงสุด |
| --- | --- | --- | --- | --- | --- |
| Exige | 2004-2006 |  1.8 L 16-valve DOHC Toyota/Yamaha | 190 bhp (142 kW; 193 PS) | 4.7 วินาที | 147 mph (237 km/h) |
| Exige S | 2006–2007 | 1.8L Toyota supercharged I4 | 220 bhp (163 kW; 221 PS) | 4.1 วินาที | 148 mph (238 km/h) |
| Exige 265E | - | 1.8L Toyota supercharged I4 | 264 hp (197 kW) at 8,000 rpm | 3.88 วินาที | 158 mph (254 km/h) |
| Exige GT3 prototype | 2007 | 1.8L Toyota supercharged I4 | 271 hp (202 kW; 275 PS) | 3.9 วินาที | 160 mph (260 km/h) |
โฉมที่ 3 > Exige S V6 (2012–2015), Exige S V6 Roadster (2013-2016)

เปิดตัวในงานแฟรงเฟิร์ตออโตโชว์ 2011 มาพร้อมกับเครื่องยนต์ซูเปอร์ชาร์ท 3.5 ลิตร V6 เครื่องจากรุ่นอีโวลา เอส สามารถให้กำลังได้ถึง 345 แรงม้า (257 kW; 350 PS)
และแรงบิดที่ 400 นิวตัน·เมตร (295 lb·ft) น้ำหนัก 1,080 kg (2,381 lb) ทำอัตราเร่ง 0-100 กม./ชม. ได้ที่ 3.7 วินาที และความเร็วสูงสุดที่ 270 กม./ชม. (168 ไมล์/ชม.)
โฉมที่ 3 > Exige V6 Cup, Exige V6 Cup R (2013–2016)

เอ็กซิจ วี6 คัพ เป็นรุ่นปรับแต่งของ เอ็กซิจ เอส สามารถขับได้บนถนนและบนสนามแข่งได้ ส่วนเอ็กซิจ วี6 คัพอาร์ จะเป็นรุ่นใช้เฉพาะสนามแข่งเพียงอย่างเดียว
รถทั้ง 2 เปิดตัวในปี ค.ศ. 2013 ที่งานออโตสปอร์ตอินเตอร์เนชันแนลโชว์ (Autosport International show)
โฉมที่ 3 > Lotus Exige 360 Cup (2015-ปัจจุบัน)

Lotus Exige 360 Cup สปอร์ตตัวแสบจากเกาะอังกฤษ
แม้รถจะมาด้วยขนาดที่เล็กกะทัดรัด แต่พละกำลังไม่ได้เล็กน้อยไปตามขนาดมิติตัวรถเลย Lotus คือผู้ผลิตบนเกาะอังกฤษที่พิศมัยการสร้างยานยนต์ที่อุดมไปด้วยพละกำลังรวมทั้งความเร็วอีกด้วย นอกจากนั้นชื่อเสียงของ Lotus ก็โด่งดังมากๆ ซึ่งมีการส่งออกข้ามทะเลไปดังทั่วทั้งในกลุ่มประเทศยุโรป รวมถึงประเทศอื่นๆ อีกด้วย ครั้งนี้เลยอยากจะหยิบเอาตัวแสบรุ่นล่าสุดอย่าง Exige 360 Cup มาเสนอ แน่นอนว่าด้วยความขนาดเล็กของรถ จึงทำให้การใส่เครื่องยนต์อย่างพวก 6 หรือ 7 ลิตร ดูจะเป็นการยากเกินไป วิศวะกรจึงออกแบบเครื่องยนต์ขนาด 3.5 ลิตร ออกมาให้ “แต่” มันเด็ดดวงไปกว่านั้นด้วยการออกแบบเรื่องของลูกสูบ ซึ่งมาด้วยกันถึง 6 สูบ ชนิด V-6 และใช้การจุดระเบิดแบบ 4 จังหวะ ทำความเร็วจาก 0 – 100 กิโลเมตร / ชั่วโมง เพียง 3.7 วินาที เท่านั้น!
โฉมที่ 3 > Lotus Exige Sport 380 (2016-ปัจจุบัน)

Lotus Exige Sport 380 ยกระดับความโหดยิ่งกว่าเดิม
หากใครที่คิดว่าเอ็กซ์ซีจ สปอร์ต 350 ยังแรงไม่พอ โลตัสกลับมาอีกครั้งด้วยการนำเสนอเอ็กซ์ซีจ สปอร์ต 380 ที่เบาะกว่าเดิม และทรงพลังยิ่งขึ้น ตอบสนองคนเท้าขวาหนักแบบฮาร์ดคอร์ เริ่มกันจากเครื่องยนต์ เอ็กซ์ซีจ สปอร์ต 380 มาพร้อมขุมพลังวี6 ซูเปอร์ชาร์จ ความจุกระบอกสูบ 3.5 ลิตรซึ่งเป็นเทคโนโลยีของโตโยต้า ได้รับการปรับจูนใหม่ทั้งพูลเลย์ ปั๊มเชื้อเพลิงและระบบการจัดการเครื่องยนต์ รวมถึงระบบระบายไอเสียทำให้มีพละกำลังสูงสุด 375 แรงม้า แรงบิด 410 นิวตันเมตร
ด้วยน้ำหนักตัวถังที่เบาเพียง 1,110 กก. น้อยกว่ารุ่นเอ็กซ์ซีจ สปอร์ต 350 เกือบ 30 กก. ทำให้อัตราเร่งของเอ็กซ์ซีจ สปอร์ต 380 สามารถทะยานจาก 0-96 กม.ต่อชม. ได้ภายใน 3.5 วินาทีหรือ 0-100 กม.ต่อชม. ได้ภายใน 3.7 วินาทีซึ่งแรงระดับซูเปอร์คาร์
โลตัสชี้ว่า น้ำหนักตัวถังที่ลดลงทำให้ศูนย์ถ่วงรถต่ำลงด้วย สมรรถนะการควบคุมจึงมีความเฉียบคมมากยิ่งขึ้น แรงกดของตัวรถจะมากถึง 140 กก. ขณะขับขี่ด้วยความเร็วสูงสุด 286 กม.ต่อชม. ระบบส่งกำลังเป็นเกียร์ธรรมดา 6 สปีดเป็นอุปกรณ์มาตรฐาน แต่ก็มีอ็อปชั่นเสริมคือเกียร์อัตโนมัติแบบ 6 สปีดที่เปลี่ยนได้ด้วยแป้นอะลูมิเนียมฟอร์จ ช่วงล่างเป็นแบบปรับได้ และเสริมเหล็กกันโคลงของไอบัค
โฉมที่ 3 > Lotus Exige Cup 430 (2017-ปัจจุบัน)

โลตัสยังคงพัฒนารถรุ่นพิเศษอย่างต่อเนื่อง ล่าสุดเผยโฉมเอ็กซ์ซีจ คัพ 430 (Lotus Exige Cup 430) พร้อมกับประกาศว่านี่คือรถสปอร์ตที่เร็วที่สุดของแบรนด์
เอ็กซ์ซีจ คัพ 430 ขับเคลื่อนด้วยขุมพลังวี6 ซูเปอร์ชาร์จที่หยิบยืมมาจากรุ่นอีโวร่า จีที430 รีดพละกำลังระดับ 430 แรงม้าซึ่งเป็นที่มาของชื่อรุ่นนั่นเอง ถือว่ามากกว่าเอ็กซ์ซีจ คัพ 380 ที่มีพละกำลัง 375 แรงม้าอยู่ถึง 55 แรงม้า น้ำหนักตัวถังรถของเอ็กซ์ซีจ คัพ 430 อยู่ที่เพียง 2,410 ปอนด์หรือประมาณ 1,090 กก. จึงสามารถทำเวลารอบสนามทดสอบเฮเธล เซอร์กิตได้เร็วที่สุดเท่าที่โลตัสเคยทดสอบมา แถมยังเร็วกว่ารุ่น 3 เอเลเว่นอยู่ 1.2 วินาที
โลตัสระบุว่า เอ็กซ์ซีจ คัพ 430 ทำอัตราเร่ง 0-96 กม.ต่อชม. ได้ภายใน 3.2 วินาที ความเร็วสูงสุดประมาณ 290 กม.ต่อชม.
ชิ้นส่วนตัวถังส่วนใหญ่ทำจากคาร์บอนไฟเบอร์เพื่อลดน้ำหนัก พร้อมแอโรพาร์ทคาร์บอนไฟเบอร์ทั้งสปอยเลอร์หน้า แผงรีดอากาศดิฟฟิวเซอร์ และสปอยเลอร์หลัง สามารถสร้างแรงกดได้ถึง 220 กก. เลยทีเดียว
โฉมที่ 3 > Lotus Exige Sport 410 (2018-ปัจจุบัน)

ในโอกาสที่ Exige มีอายุครบ 20 ปี ทาง Lotus จึงตัดสินใจทำ Exige รุ่นพิเศษชื่อ Exige Sport 410 20th Anniversary ออกมา โดยที่มีทั้งภายนอกและภายในของรถซึ่งย้อนไปถึง Exige Series 1 เมื่อปี 2000 ไม่ว่าจะเป็นสีของตัวรถ ช่องดักอากาศด้านข้าง สปอยเลอร์หลัง รวมไปถึงแผ่นป้องกันหินกระเด็นที่บริเวณล้อหลังของรถ
Lotus Exige รุ่นพิเศษครบ 20 ปีนอกจากจะมาพร้อมกับสัญลักษณ์ 20 เพื่อบ่งบอกความพิเศษที่ภายนอกของรถแล้ว ยังมาพร้อมกับสีคลาสสิกภายนอกดั้งเดิมของ Exige ให้เลือกทั้งสีส้ม Chrome Orange, สีแดง Calypso Red และสีฟ้า Laser Blue รวมไปถึงยังมีสีเหลือง Saffron Yellow เพื่อเป็นการระลึกกถึงสีเหลือง Norfolk Mustard เดิม สีเงิน Arctic Silver และสีดำ Motorsport Black
โฉมที่ 3 > Lotus Exige Sport 390, Sport 420, Cup 430 Final Edition (2021-ปัจจุบัน)

ทาง Lotus ได้ประกาศอย่างเป็นทางการออกมาว่าปีนี้จะมีการผลิตรถสปอร์ต 3 รุ่นของตนคือ Elise, Exige และ Evora เป็นปีสุดท้าย ทางผู้ผลิตรถสปอร์ตจากสหราชอาณาจักรจึงเตรียมบอกลา Elise และ Exige ด้วยรุ่นพิเศษในชื่อ Final Edition ก่อนที่จะเตรียมเปิดทางให้กับการผลิตรถสปอร์ตรุ่นใหม่ในช่วงปลายปีนี้
3 รุ่นของ Lotus Exige Final Edition มี Sport 390, Sport 420 และ Cup 430 ซึ่งรุ่นแรกใช้เครื่องยนต์ V6 3.5 ลิตร ซุเปอร์ชาร์จ 397 แรงม้า โดยทางผู้ผลิตระบุว่ารถสปอร์ตรุ่นนี้ของตนมีน้ำหนักเพียง 1,138 กิโลกรัม และใช้เวลา 3.7 วินาทีเพื่อทำความเร็วจาก 0-96 กม./ชม. ในขณะที่ความเร็วสูงสุดอยู่ที่ 276 กม./ชม.
สำหรับ Exige Sport 420 Final Edition มีกำลัง 420 แรงม้า แรงบิดสูงสุด 427 นิวตัน-เมตร และเป็นรุ่นที่เร็วที่สุดของ Exige ด้วยการมีความเร็วสูงสุด 289 กม./ชม. และใช้เวลา 3.3 วินาทีเพื่อทำความเร็วจาก 0-96 กม./ชม. นอกจากนี้ยังมาพร้อมกับโช๊กปรับได้ 3-way ล้อฟอร์จน้ำหนักเบา เบรก AP Racing และรวมทั้งอุปกรร์มาตรฐานอื่นๆ กันโคลงหน้า-หลังปรับได้ Eibach ล้ออัลลอยฟอร์จน้ำหนักเบา 10 ก้านขนาด 17 นิ้วที่ด้านหน้าและ 18 นิ้วที่ด้านหลัง
ในขณะที่ Exige Cup 430 Final Edition ซึ่งเป็นรุ่นท็อปสุดมาพร้อมกับกำลัง 430 แรงม้าจากเครื่องยนต์ V6 ซุเปอร์ชาร์จ พร้อมกับชุดแอโรคิตที่ดุดันขึ้นสร้างแรงกดได้สูงสุดถึง 171 กิโลกรัม ใช้เวลา 3.2 วินาทีเพื่อทำความเร็วจาก 0-96 กม./ชม. ส่วนความเร็วสูงสุดอยู่ที่ 280 กม./ชม. นอกจากนี้ Exige Cup 430 Final Edition ทุกคันจะมาพร้อมกับการคาร์บอนไฟเบอร์เกรดมอเตอร์สปอร์ตทั้งที่ Splitter หน้า แผงด้านหน้ารถ หลังคา บริเวณรอบ Diffuser หลัง ช่องดักอากาศที่ใหญ่ขึ้น ประตูท้ายแบบชิ้นเดียว และสปอยเลอร์หลังจากรถแข่ง รวมไปถึงมีอุปกรณ์มาตรฐานอื่นๆ ของรถเหมือนกับ Exige Cup 420 Final Edition อย่างโช๊ก Nitron กันโคลงหน้าและหลังปรับได้จาก Eibach ยาง Michelin Pilot Sport Cup 2 ระบบเบรก AP Racing 4 ลูกสูบ พร้อมด้วยระบบท่อไอเสียไทเทเนียมที่ช่วยให้การระบายไอเสียดีขึ้น
โฉมที่ 3 > เฮนเนสซี เวนอม จีที

เฮนเนสซีเพอร์ฟอร์แมนซ์เอนจีเนียริง บริษัททำเครื่องยนตร์สัญชาติอเมริกา ได้ใช้โครงถังของรถไปผลิตเป็นรถสปอร์ตใช้ชื่อว่า "เฮนเนสซี เวนอม จีที" โดยมีการปรับปรุงและพัฒนาเพิ่มกว่าตัวโครงถังเดิม เช่น เพิ่มความยาวรถและช่วงฐาน เป็นต้น
โลตัส เอ็กซิจ โฉมที่ 1
โลตัส เอ็กซิจ โฉมที่ 2
เอ็กซิจ เอส วี6 โฉมที่ 3
Lotus Exige V6 Roadster
Lotus Exige V6 Cup-R
โลตัส เอ็กซิจ คัพ 430
ไรอัน ฟิลลิปปี

| ไรอัน ฟิลลิปปี |
| --- | --- |
ไรอัน ฟิลลิปปี เมษายน ปี 2011
เกิด: แมททิว ไรอัน ฟิลลิปปี  (1974-09-10) กันยายน 10, 1974 (50 ปี) นิวคาสเซิล, รัฐเดลาแวร์, สหรัฐอเมริกา
อาชีพ: นักแสดง, ผู้กำกับ, นักเขียน
ปีปฏิบัติงาน: 1992–ปัจจุบัน
คู่สมรส: รีส วิเธอร์สปูน (สมรส 1999; หย่า 2007)
บุตร: 3
ไรอัน ฟิลลิปปี (อังกฤษ: Ryan Phillippe) เกิดเมื่อวันที่ 10 กันยายน ค.ศ. 1974 เป็นนักแสดงชาวอเมริกัน เริ่มแสดงละครเรื่อง One Life to Live จากนั้นโด่งดังในปลายทศวรรษ 1990 จากหนังวัยรุ่น อย่างเช่น I Know What You Did Last Summer, Cruel Intentions, และ 54
ฟิลลิปปี แสดงในภาพยนตร์ที่ได้รับรางวัลออสการ์เรื่อง Crash ในปี 2006 และปีถัดมากับภาพยนตร์สงครามดราม่าเรื่อง Flags of Our Fathers ในปี 2007 แสดงใน Breach ภาพยนตร์ที่สร้างจากเรื่องจริง